- Jamen, jeg gider ikke at lege den der leg. Det bliver jeg bare nødt til at sige til dig.

Pernille Skippers afbrydelse faldt efter en række opfølgende spørgsmål om Enhedslistens principprogram, der blev vedtaget under partiets årsmøde i maj 2014.

Læs også : Elbæks vrede dampet af: Jeg deltager gerne hos Clement igen

Især fremtidens ejerformer af store eksisterende private danske virksomheder kommer under kærlig behandling af Clement Kjersgaard, der savner konkrete bud fra Enhedslisten.

- Jeg har prøvet at forklare dig nu på… Ja, jeg har ikke prøvet på fremmedsprog endnu. Den leg kommer vi ikke til at lege, siger Pernille Skipper i udsendelsen og fortsætter:

- Vi gjorde det ikke (kom med et konkret bud, red.), da vi lavede principprogram, og jeg har ikke en færdig skitse til dig, hvor jeg kan vise præcis, hvad der kommer til at ske, siger hun.